ব্যালকনিতে ঝুঁকে দাঁড়িয়ে মঞ্চের ছাদঘরের দিকে দেখিয়ে গাইড বললেন, ‘ঐ চিলেকোঠার ঘরটাই ছিল নাট্য কোম্পানীর অফিস ঘর। তা বাদে নাটকের সাত সতেরো সরঞ্জাম সব ঐ ঘরেই রাখা হত। উঠোনের দিকে ফোটানো জালনা দিয়ে নাট্যকোম্পানীর লোকেরা বক্সসীটে এক ঝলক নজর মেরে দেখে নিতেন আজ নাটক দেখতে শহরের কোন কোন কেষ্ট-বিষ্টুর দল এসেছে। নাটক করতে করতে অভিনেতাদের তাঁদের প্রতি বিশেষ মনোযোগ দিতে শিখিয়ে দেওয়া হত।’